એ પછી આ કેસ ડિવિઝનલ બેન્ચ સમક્ષ આવ્યો હતો કેમ કે સિંગલ બેન્ચે ૨૦૧૨ના અબ્દુલ લતીફ વિ. કેરળ રાજ્ય કેસમાં જસ્ટિસ એસ એસ સતીષચંદ્રનના આદેશના વિરોધમાં ચુકાદો આપ્યો હતો. ૨૦૧૨ના ચુકાદામાં જસ્ટિસ સતીષ ચંદ્રે કહ્યું હતું કે કાયદાની કલમ ૧૧૮ (ઇ)માં ક્યાંય પણ આ સ્પષ્ટ નથી કે વાહન ચલાવતી વેળાએ મોબાઇલ ફોન પર વાત કરવો ગુનો છે. આ કાયદાની કલમ ૧૮૪માં કહેવાયું છે કે વાહન ચલાવતી વેળાએ ફોન પર વાત કરવી ખતરનાક છે. કલમ ૧૧૮ (ઇ)માં આવતાં તમામ ગુના દંડને પાત્ર છે. જેમાં ત્રણ વર્ષ સુધીની જેલ અથવા ૧૦,૦૦૦ના દંડ અથવા બન્નેની જોગવાઇ છે. કલમ ૧૮૪માં છ મહિના સુધીની જેલ અથવા ૧,૦૦૦ સુધીનો દંડ અથવા બન્ને થઇ શકે છે. .